Frederikshavn White Hawks har netop løftet sløret for den sidste importspiller til næste sæson. Det blev den 27-årige Trent Daavettila.

Frederikshavn White Hawks kunne tidligere på dagen fortælle, at klubben forlænger sponsoraftalen med hovedsponsoren Scanel International. Nu har de så netop løftet sløret for, hvem den sidste importspiller til næste sæson bliver. Det er topcenter spilleren Trent Daavettila, som klubben har erhvervet sig. Den 27-årige spiller har spillet de seneste fire sæsoner for Kalamazoo Wings, hvor han i 211 kampe leverede 221 point. - Han er en smart spiller som gør sine medspillere endnu bedre, da han spiller pucken på de rigtige tidspunkter. Trent er en leder, både på og udenfor isen og vil få en meget fremtrædende rolle på White Hawks holdet, skriver klubben i deres pressemeddelelse. Trent Daavettila vil få trøje nummer 45, og skal tilbringe et år i klubben.